Referat, avsluttende referansegruppemøte TFY4106 18.11.2014:

Alle var til stede under møtet. Dette inkluderer Sigrid, Sindre, Valdemar, Nina og Camilla, i tillegg til faglærer Jon Andreas.

Faget er stort sett ferdig nå, hvorav alt av nytt stoff allerede er blitt forelest. Diskusjonen gikk da ut på hvordan disponeringen av den siste tiden mot eksamen skal gjennomføres.

Undervisningstimen på torsdag 20.11-14:

Eksamensrelevante oppgaver vil bli lagt ut i forkant av timen, slik at alle har muligheten til å regne igjennom disse før timen. Vi bruker derfor begge dobbeltimene til at faglærer Jon Andreas går igjennom løsningen på oppgavene.

Det vil i tillegg bli en spørretime rett før eksamen.

Det vil i nærmeste fremtid bli lagt ut et evalueringsskjema for faget som alle oppfordres å svare på.

Eksamen:

* Ingen følgeoppgaver. Det vil ikke komme oppgaver som kan medføre følgefeil på noen måte og alle oppgavene vil derfor stå selvstendig.
* Kan komme numeriske oppgaver. Med dette menes oppgaver som er i sterk tilknytning til matlab-oppgavene fra øvinger ol.
* Ingen minuspoeng på eksamen.
* Det vil bli 50 oppgaver, hvorav alle har to poeng hver seg. -> totalt 100 poeng.
* Ingen mønster i valg av svaralternativer.
* Kan få oppgaver hvor du må "finne på" tall selv. Med dette menes at du må ha en viss forståelse/relasjon til størrelsesorden på diverse ting.
* Oppgaver som er blitt brukt tidligere kan også komme på eksamen.

Hilsen Camilla